'The Bling Ring' wys ontwerpersmodes én obsessie op sy beste
JY LEES NOU 'The Bling Ring' wys ontwerpersmodes én obsessie op sy beste
Die film, geïnspireer deur die ware verhaal van ’n groep tieners wat ingebreek het in bekendes se huise, word vandag in Suid-Afrika vrygestel.
Die opspraakwekkende fliek The Bling Ring is geïnspireer deur die ware verhaal van ’n groep tieners wat by sterre se huise inbreek om só hul hande op ontwerpersitems én ’n deel van die celeb te kry.
Paris Hilton, Rachel Bilson, Orlando Bloom, Miranda Kerr, Megan Fox en Lindsay Lohan is maar net ’n paar celebs wat vanaf 2008 vir byna ’n jaar lank geteiken is in huisinbrake. Die inbrekers het niks van veel waarde gesteel nie, behalwe aandenkings en ontwerpersitems. Die diewe? Vyf welgestelde tieners - bekend as die Hollywood Burglar Bunch - wat ’n obsessie oor roem en ontwerpersitems gehad het.
Soos met Marie Antoinette is die kostuums in dié fliek van Sofia geloofwaardig en skouspelagtig - die obsessie met ontwerpersitems bereik nuwe hoogtes in dié fliek! En vir enige modeliefhebber is dit ’n fantasie om van die mooiste ontwerpersklere só te bekyk.
Kate Hudson het aan Harper's Bazaar vertel dat sy (wat sowat $38 miljoen of nagenoeg R386 miljoen werd is) nie kan bekostig om die rokke te koop wat sy op die rooi tapyt dra nie. "Mense dink ek besit al die rokke. Maar ek leen hulle! Ek kan dit nie bekostig nie!
"Ek bestee nie baie geld op ontwerpersklere nie. Ek wens ek kan, maar dit is net te duur ... Dinge verander wanneer jy twee kinders het en skoolgeld moet betaal."
Vir soortgelyke prag-klere hoef jy nie jou spaarvarkie leeg te maak óf die besige winkels te besoek nie. Met SARIE se aanlynwinkel kan jy alles van klere tot dekor-items vir jou koop - kyk, klik en koop hier.